वेस्टइंडीज क्रिकेट टीम का न्यूजीलैंड दौरा 2020–21
वेस्टइंडीज क्रिकेट टीम नवंबर और दिसंबर 2020 में न्यूजीलैंड का दौरा किया, जिसमें दो टेस्ट और तीन ट्वेन्टी-२० अंतर्राष्ट्रीय (टी20आई) मैच खेले गए थे। टेस्ट श्रृंखला, 2019–21 आईसीसी विश्व टेस्ट चैम्पियनशिप के प्रथम संस्करण का हिस्सा थी। अगस्त 2020 में, न्यूजीलैंड क्रिकेट ने पुष्टि की कि यह दौरा तय समय पर होगा। और कोविड-19 महामारी के दौरान जैव सुरक्षा का पालन करने के लिए अपनी सरकार के साथ काम कर रहे थे। 29 सितंबर 2020 को, न्यूजीलैंड क्रिकेट ने वेस्ट इंडीज के खिलाफ कार्यक्रम की पुष्टि की। न्यूजीलैंड ब्रॉडकास्टर स्पार्क स्पोर्ट के लिए यह पहला लाइव होम क्रिकेट कवरेज था, क्योंकि उन्होंने पिछले प्रसारणकर्ता स्काई स्पोर्ट के खिलाफ न्यूजीलैंड क्रिकेट प्रसारण अधिकार जीते थे। न्यूजीलैंड ने श्रृंखला में अजेय बढ़त लेने के लिए पहले दो टी20आई मैच जीते। तीसरे और अंतिम मैच बारिश के कारण 2.2 ओवर के खेल के बाद आगे नहीं हो सका, जिसके साथ न्यूजीलैंड ने 2-0 से श्रृंखला जीत ली। न्यूजीलैंड ने पहला टेस्ट मैच एक पारी और 134 रन से जीता, जिसमें उसके कप्तान केन विलियमसन ने पहली पारी में 251 रन बनाए। न्यूजीलैंड ने दूसरा टेस्ट मैच भी एक पारी और 12 रन से जीता और श्रृंखला को 2-0 से जीता, और टेस्ट क्रिकेट में अपने विजय क्रम का विस्तार पंद्रह मैचों जारी किया।